# ব্রাহিম দিয়াস

ব্রাহিম দিয়াস| ২০১৭ সালে ম্যানচেস্টার সিটির হয়ে ব্রাহিম |
| ব্যক্তিগত তথ্য |
| পূর্ণ নাম | ব্রাহিম আব্দেলকাদের দিয়াস |
| জন্ম |  (1999-08-03) ৩ আগস্ট ১৯৯৯ |
| জন্ম স্থান |
মালাগা, স্পেন |
| উচ্চতা |
১.৭১ মিটার (৫ ফুট ৭+১⁄২ ইঞ্চি) |
| মাঠে অবস্থান |
আক্রমণভাগের খেলোয়াড় |
| ক্লাবের তথ্য |
| বর্তমান দল |
রিয়াল মাদ্রিদ |
| জার্সি নম্বর |
২১ |
| যুব পর্যায় |
| ২০১০–২০১৩ |
মালাগা |
| ২০১৩–২০১৬ |
ম্যানচেস্টার সিটি |
| জ্যেষ্ঠ পর্যায়\* |
| বছর | **দল** | **ম্যাচ** | **(গোল)** |
| ২০১৬–২০১৯ |
ম্যানচেস্টার সিটি |
৫ |
(০) |
| ২০১৯– |
রিয়াল মাদ্রিদ |
৪০ |
(৬) |
| ২০২০–২০২৩ |
→ এসি মিলান (ধার) |
৯১ |
(১৩) |
| জাতীয় দল‡ |
| ২০১৬ |
স্পেন অনূর্ধ্ব-১৭ |
১০ |
(৩) |
| ২০১৬–২০১৮ |
স্পেন অনূর্ধ্ব-১৯ |
১০ |
(১) |
| ২০১৭–২০২১ |
স্পেন অনূর্ধ্ব-২১ |
৮ |
(২) |
| ২০২১ |
স্পেন |
১ |
(১) |
| ২০২৪– |
মরক্কো |
২ |
(০) |
|
\* কেবল ঘরোয়া লিগে ক্লাবের হয়ে ম্যাচ ও গোলসংখ্যা গণনা করা হয়েছে এবং ১২:১২, ১ এপ্রিল ২০২৪ (ইউটিসি) তারিখ অনুযায়ী সকল তথ্য সঠিক। ‡ জাতীয় দলের হয়ে ম্যাচ ও গোলসংখ্যা ১২:১২, ১ এপ্রিল ২০২৪ (ইউটিসি) তারিখ অনুযায়ী সঠিক। |

**ব্রাহিম আব্দেলকাদের দিয়াস** (স্পেনীয় উচ্চারণ: [bɾaˈin ˈdi.aθ], স্পেনীয়: Brahim Díaz; জন্ম: ৩ আগস্ট ১৯৯৯; **ব্রাহিম দিয়াস** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং মরক্কো জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।

২০১০–১১ মৌসুমে, স্পেনীয় ফুটবল ক্লাব মালাগার যুব পর্যায়ের হয়ে খেলার মাধ্যমে ব্রাহিম ফুটবল জগতে প্রবেশ করেছেন এবং পরবর্তীকালে ম্যানচেস্টার সিটির যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, ইংরেজ ক্লাব ম্যানচেস্টার সিটির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১ মৌসুম অতিবাহিত করেছেন; ম্যানচেস্টার সিটির হয়ে তিনি ৫ ম্যাচে অংশগ্রহণ করেছেন। অতঃপর ২০১৮–১৯ মৌসুমে তিনি প্রায় ১৫ মিলিয়ন ইউরোর বিনিময়ে স্পেনীয় ক্লাব রিয়াল মাদ্রিদে যোগদান করেছেন, রিয়াল মাদ্রিদের হয়ে তিনি জিনেদিন জিদানের অধীনে ১টি লিগ শিরোপা জয়লাভ করেছেন। মাঝে তিনি তিন মৌসুম যাবত ইতালীয় ক্লাব এসি মিলানের হয়ে ধারে খেলেছেন।

২০১৬ সালে, ব্রাহিম স্পেন অনূর্ধ্ব-১৭ দলের হয়ে স্পেনের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত স্পেনের বয়সভিত্তিক দলের হয়ে খেলার পর, তিনি|ব্রাহিম}} ২০২১ সালে স্পেনের হয়ে আন্তর্জাতিক পর্যায়ে অভিষেক করছিলেন। তবে, ২০২৪ সালে তিনি মরক্কো জাতীয় দলের হয়ে অভিষেক করেছেন; মরক্কোর জার্সি গায়ে তিনি এপর্যন্ত ২ ম্যাচে অংশগ্রহণ করেছেন। ব্রাহিম এপর্যন্ত ৭টি শিরোপা জয়লাভ করেছেন, যার মধ্যে ৩টি ম্যানচেস্টার সিটির হয়ে, ২টি রিয়াল মাদ্রিদের হয়ে এবং ১টি এসি মিলানের হয়ে জয়লাভ করেছেন।

## প্রারম্ভিক জীবন

ব্রাহিম আব্দেলকাদের দিয়াস ১৯৯৯ সালের ৩রা আগস্ট তারিখে স্পেনের মালাগায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## ক্লাব ফুটবল

### ম্যানচেস্টার সিটি

ব্রাহিম খেলোয়াড়ি জীবন নিজ শহরের মালাগায় শুরু করলেও ১৬ বছর বয়সে ম্যানিচেস্টার সিটি তাকে £২০০,০০০ এর বিনিময়ে দলে নেয়। ২১ সেপ্টেম্বর ২০১৬ তারিখে, ইএফএল কাপে সোয়ানসি সিটির বিপক্ষে একটি ম্যাচে ৮০ মিনিটে বদলি খেলোয়াড় হিসেবে প্রথম ম্যানচেস্টার সিটির হয়ে মাঠে নামেন। ৫ দিন পর ক্লাবের সাথে তিন বছরের জন্য চুক্তিবদ্ধ হন।

### রিয়াল মাদ্রিদ

শীতকালীন দলবদলের সময় ৬ জানুয়ারি ২০১৯-এ রিয়াল মাদ্রিদ তাকে £১৫.৫ মিলিয়নের (€১৭ মিলিয়ন) বিনিময়ে কিনে নেয়,কিছু শর্ত সাপেক্ষে যার কারণে £২২ মিলিয়ন (€২৪ মিলিয়ন) পর্যন্ত হতে পারে। তিনি ক্লাবের সাথে ২০২৫ সাল পর্যন্ত চুক্তিবদ্ধ হন। শর্তানুযায়ী ভবিষ্যতে এই খেলোয়াড় বিক্রি করলে টাকার ১৫ শতাংশ ম্যানচেস্টার সিটিকে দিতে হবে। অন্য কোনো ম্যানচেস্টার ক্লাবের জন্য যা হবে ৪০ শতাংশ।

### এসি মিলান

৪ সেপ্টেম্বর ২০২০-এ, রিয়াল মাদ্রিদ ঘোষণা করে যে ব্রাহিমকে এসি মিলানকে ধারে দেওয়া হবে।

## আন্তর্জাতিক ফুটবল

ব্রাহিম স্পেন অনূর্ধ্ব-১৭, স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৬ সালের ১০ই ফেব্রুয়ারি তারিখে তিনি গ্রিস অনূর্ধ্ব-১৭ দলের বিরুদ্ধে এক প্রীতি ম্যাচে স্পেন অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।

২০১৬ তিনি স্পেন অনূর্ধ্ব-১৭ দলের হয়ে ২০১৬ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন, তবে ফাইনালে পূর্ণ সময় শেষে তার দল পর্তুগাল অনূর্ধ্ব-১৭ দলের সাথে ১–১ গোলে ড্র করার পর পেনাল্টি শুট-আউটে ৫–৪ গোলের ব্যবধানে পরাজিত হয়েছিল; উক্ত প্রতিযোগিতায় তিনি ৬ ম্যাচে ৩টি গোল করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন।

২০২৪ সালের ১০ই মার্চ তারিখে মার্কায় প্রকাশিত এক প্রতিবেদনে জানা যায় যে, ব্রাহিম আনুষ্ঠানিকভাবে মরক্কী ফুটবল ফেডারেশনকে জানিয়েছেন যে তিনি মরক্কোর হয়ে আন্তর্জাতিক পর্যায়ে প্রতিনিধিত্ব করবেন। ২২শে মার্চ তারিখে, ব্রাহিম অ্যাঙ্গোলার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মরক্কোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১০ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি মরক্কো ১–০ গোলের ব্যবধানে জয়লাভ করেছিল।

## তথ্যসূত্র

## বহিঃসংযোগ

* ব্রাহিম দিয়াস – উয়েফা প্রতিযোগিতার রেকর্ড (আর্কাইভ) (ইংরেজি)
* সকারওয়েতে ব্রাহিম দিয়াস (ইংরেজি)
* সকারবেসে ব্রাহিম দিয়াস (ইংরেজি)
* বিডিফুটবলে ব্রাহিম দিয়াস (ইংরেজি)
* ওয়ার্ল্ডফুটবল.নেটে ব্রাহিম দিয়াস (ইংরেজি)
* ইএসপিএন এফসিতে ব্রাহিম দিয়াস (ইংরেজি)